**2 тур 2016-2017г.**

**5 - 8 кластар өсөн интернет-олимпиада һорауҙары**

1. Үҙ-ара мәғәнәүи һәм грамматик бәйләнештә тороусы һөйләмдәр берләшмәһе нисек атала?

Яуап: Һүҙбәйләнеш.

1. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан. Ул**1930 йыл ойошторолған. Уның майҙаны 70 мең гектарҙан ашыу. Унда һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай. Унда**эшләүселәрҙең күҙәтеүе аҫтында бөтә йәнлектәр һәм* ***хайуандар*** *йәшәй. Ғалимдар унда**йәшәүсе хайуандарҙың тормошон өйрәнәләр.*

1. Текста беренсе торорға тейеш булған һөйләмде табығыҙ:

*Беҙҙең райондан Өфөгә поезд, самолет һәм пароход менән барып була. Уның урамдары киң, оҙон һәм матур. Күп ерҙәрҙән автобус менән киләләр. Өфө – Башҡортостандың баш ҡалаһы. Өфөлә төрлө заводтар һәм фабрикалар күп.Өфөнө ике яҡлап уратып Ағиҙел йылғаһы аға.*

Яуап: Өфө – Башҡортостандың баш ҡалаһы.

1. Килтерелгән миҫалдың стилен билдәләгеҙ:

*Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы.*

Яуап: Матур әҙәбиәт стилендә.

1. Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

*Йәштәш, ҡолау, яратыу, ваҡыт, матур, сабый.*

*Яуап:* ***иптәш****-юлдаш,ярҙамсы,иш, фекерҙәш, хеҙмәттәш, дуҫ. Доминантаһы* ***дуҫ.***

***Ҡолау****- ҡолап китеү,тәкмәсләп барып төшөү, йығылыу, ауыу. Доинантаһы* ***йығылыу.***

***Яратыу-*** *яратып йөрөү, һөйөү, оҡшатыу, яҡын күреү, ғашиҡ булыу, күҙ төшөү. Доинантаһы* ***ғашиҡ булыу****.*

***Ваҡыт –*** *заман, мәл, саҡ,дәүер. Доинантаһы* ***ваҡыт.***

***Матур-*** *сибәр, гүзәл, һылыу,зифа. Доинантаһы* ***матур.***

***Сабый –*** *йәш бала, бәләкәй бала, бәпес,бәпәй. Доинантаһы* ***бәпес.***

1. Рус телендә бирелгән фразеологизмдарҙың башҡорт телендәге парҙарын тап:

*Два сапога пара-силәгенә күрә ҡапҡасы,пар килгәндәр.*

*Душа нараспашку-асыҡ күңелле,ябай.*

*Глаза на мокром месте –иларға ғынатора.*

*Сыграть в ящик-үлеү,аяҡты һуҙыу.*

*Кот наплакал-тырнаҡ осондай.*

*Бить баклуши-эт һуғарыу,ел ҡыуыу.*

*Пристал как банный лист-теңкәгә тейеү,һағыҙаҡ кеүек йәбешеү.*

*Водить за нос-алдап йәрәтәү.*

*Выеденного яйца не стоит- һуҡыр бер тиндә тормай.*

*На душе кошкискребут- эс яныу,йөрәк урынында түгел.*

1. Бирелгән фразеологик берәмектәрҙең мәғәнәләрен аңлатығыҙ:

*Алты барып йәйәү ҡайтҡан, борсаҡ сәсә, тирмәне шәп тарта, теш ҡайрау, ҡойороҡ болғау, мамай заманында, дөйә ҡойроғо ергә еткәс.*

*Яуап: Тирмәне шәп тарта- ашауға бик шәп.*

*Теш ҡайрау- асыу һаҡлап,уҫал ниәт тотоу.*

*Ҡойороҡ болғау-ярамһаҡланыу.*

*Мамай заманында- әллә ҡасан, бик күптәнге.*

*Дөйә ҡойроғо ергә еткәс- булмай,тормошҡа ашмай торған йәки булыры бик алыҫ эш-хәлтураһында мыҫҡыллабыраҡ әйтелә.*

*Борсаҡ сәсә- күп һөйләү.*

*Алты барып йәйәү ҡайтҡан- бушҡа йөрөү.*

1. Һүҙҙәрҙе ижектәргә бүлегеҙ, ижек төрҙәрен билдәләгеҙ:

*Боронғо,арыҫлан, етмеш, мөхәббәт, ҡурҡаҡ, алмашсы.*

Яуап:Бо-рон-ғо , асыҡ,ҡапланған.

А-рыҫ-лан, ябыҡ,ҡапланмаған.

Ет-меш, ябыҡ,ҡапланған.

Мө-хәб-бәт, ябыҡ,ҡапланған.

Ҡур-ҡаҡ , ябыҡ,ҡапланған.

Ал-маш-сы, асыҡ,ҡапланмаған.

1. ***Ҡара диңгеҙ*** *һүҙенең яһалышын аңлатып яҙырға?*

Яуап: Һүҙҙәр бәйләү юлы менән яҙылған.

1. ***Юлдаш, ҡурайсы һүҙҙәренең ялғау төрөн билдәләгеҙ?***

Яуап: Яһаусы ялғау.

1. *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н.Нәжми )* Һөйләмдә бирелгән яңғыҙлыҡ исемдәрҙең күплек төрөн билдәләгеҙ?

Яуап: Коллектив күплек.

1. *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. Ҡалын хәреф менәнбирелгән һүҙҙәр ниндәй килештә килгәндәр?

*Яуап*: Төп килеш.

1. ***Тәүәккәл таш ярыр, булдыҡһыҙ баш ярыр.*** Һөйләмдең эйәһе ниндәй һүҙ төркөмөнән килгән?

Яуап: Исем.

1. ***Фото, код, ток һүҙҙәрендәге О хәрефе ҡайһы килеш ялғауында һаҡланмай?***

Яуап: Береһендә лә һаҡланмай.

1. Алмаштарҙың төркөмсәһен билдәләгеҙ: *Ай уға һәр кис ошо һүҙҙе ҡабатлаған…*

Яуап: Билдәләү алмашы.

1. Ҡылымдарҙың яһалышын билдәләгеҙ: *ауыҙ ит, күңел ас, ҡаршы ал, хәл йый.*

Яуап: Ҡушма.

1. *Исемеңде ташҡа яҙма, ил йөрәгенә яҙ* (Мәҡәл). Бирелгән һөйләмдең әйтелеү маҡсаты буйынса төрөн билдәләгеҙ.

Яуап: Хәбәр һөйләм.

1. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

*Башҡортостаным минең, гөлбаҡсалар иле! Беләһегеҙме, унда йәйге айҙарҙа гөлдәрҙән бал яуа, арыш баш ҡоҫҡан саҡта баҫыу өҫтөндә монар аға, ә күктә һабантурғай, ер өҫтөндәге әле зәңгәр, әле күгелйем тулҡынға ҡыуанып, үрҙән моң ҡоя. Эй, йәйрәп ятҡан Бүздәгем минең! Бүздәк һауаһының тәнгә сихәтен, йәнгә рәхәтен былбыл телдәре лә әйтеп бирә алмаҫ, ти торғайны минең әсәйем. Ул саҡта бала-саға ғына инем, ә унан, Бүздәктән ары донъяны күҙ алдына ла килтермәгәс, уның ниңә шул тиклем мөхәббәтле итеп һөйләшкәнен аңлай алмағанмын. Хәҙер белдем мин Тыуған илкәйемдең ҡәҙерҙәрен!*

*Шул тиклем һағындым үҙебеҙҙең ерҙе, тупраҡты! Ҡара тупраҡты! Һағыштарымдан йөрәккәйемә ҡан һарҡыны…Үҙебеҙҙең яҡтың яҙын, көҙөн, ҡышын, йәйҙәрен һағындым. Ҡайҙа һуң һеҙ, ғәзиз тыуған яҡтарым?! Әле мин диңгеҙҙәр, далалар, шырлыҡтар, тауҙар, урман-ҡырҙар аша ҡайтып китер инем ҡош булып, Урал бөркөтө булып ҡайтыр инем һеҙҙең янға*! (К. Кинйәбулатова)

Яуап: Башҡортостаным – төп килеш,эйә булып килә.

Бүздәгем – төп килеш,эйә булып килә.

Әсәйем – төп килеш, эйә булып килә.

Илкәйемдең – эйәлек килеш,аныҡлаусы.

Һағыштарымдан – сығанаҡ килеш, тултырыусы.

Йөрәккәйемә – төбәү килеш, хәл.

Яҙын, көҙөн,ҡышын ,йәйҙәрен – төшөм килеш, тултырыусы.

Яҡтарым –төп килеш (өндәшеү)

1. Бирелгән омонимдарҙың төрөн билдәләгеҙ: *өй (йорт) – өй (бойроҡ һөйкәлешендә ҡылым формаһы )*

Яуап: Лексик- грамматик омонимдар.

1. Антоним, синоним, омоним һүҙлектәре ниндәй төркөмгә ҡарай?

Яуап: Лингвистик.